b'\n_START_ARTICLE_\nKnud St\xc3\xb8rup\n_START_SECTION_\nBorgmester i Hirtshals\n_START_PARAGRAPH_\nI 1966 blev den dengang 26-\xc3\xa5rige Knud St\xc3\xb8rup valgt ind i Hirtshals Sogner\xc3\xa5d. I 1978 afl\xc3\xb8ste han Jacob Olsen (u.p.) som borgmester. St\xc3\xb8rup beholdt borgmesterposten, indtil Hirtshals Kommune blev nedlagt 31. december 2006.\n_START_SECTION_\nViceborgmester i Hj\xc3\xb8rring\n_START_PARAGRAPH_\nVed det f\xc3\xb8rste valg i den nye Hj\xc3\xb8rring Kommune i 2005 var Knud St\xc3\xb8rup borgmesterkandidat for Lokallisten, der med 9 mandater blev den st\xc3\xb8rste gruppe i det nye byr\xc3\xa5d. St\xc3\xb8rup blev dog ikke borgmester i denne omgang._NEWLINE_Ved valget i 2009 fik Lokallisten 5 mandater. Efter valget blev St\xc3\xb8rup valgt til f\xc3\xb8rste viceborgmester for perioden 2010-2013.'